U-I-359/06
Natisni
Opravilna št.:
U-I-359/06
Datum odločitve:
8. 5. 2008
ECLI:
ECLI:SI:USRS:2008:U.I.359.06
Akt:
Odlok o odvajanju in čiščenju komunalne in padavinske vode (Uradni list RS, št. 14/06), 2. odst. 2. čl. in 5. al. 1. odst. 32. čl.  

Odlok o oskrbi s pitno vodo (Uradni list RS, št. 17/06), 2. odst. 2. in 11. čl., 34. čl. in 3. al. 1. odst. 38. čl.
Izrek:
Pobuda za začetek postopka za oceno ustavnosti in zakonitosti drugega odstavka 2. člena in pete alineje prvega odstavka 32. člena Odloka o odvajanju in čiščenju komunalne in padavinske vode (Uradni list RS, št. 14/06) ter drugega odstavka 2. in 11. člena, 34. člena ter tretje alineje prvega odstavka 38. člena Odloka o oskrbi s pitno vodo (Uradni list RS, št. 17/06) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Alenka Brecelj, Janez Brecelj in Roman Mlakar, Ljubljana
Datum vloge:
29. 8. 2006
Vrsta odločitve:
sklep
Vrsta rešitve:
zavrženje
Dokument:
US28090
Dokument v PDF obliki:
U-I-359-06.pdf
77 KB
Prenesite datoteko
U-I-359/06-11
8. 5. 2008
SKLEP
Ustavno sodišče je v postopku za preizkus pobude Alenke Brecelj, Janeza Breclja in Romana Mlakarja, Ljubljana, na seji 8. maja 2008
sklenilo:
Pobuda za začetek postopka za oceno ustavnosti in zakonitosti drugega odstavka 2. člena in pete alineje prvega odstavka 32. člena Odloka o odvajanju in čiščenju komunalne in padavinske vode (Uradni list RS, št. 14/06) ter drugega odstavka 2. in 11. člena, 34. člena ter tretje alineje prvega odstavka 38. člena Odloka o oskrbi s pitno vodo (Uradni list RS, št. 17/06) se zavrže.
Obrazložitev
1. Pobudniki navajajo, da so lastniki oziroma solastniki stavb v Ljubljani. Zatrjujejo, da izpodbijana predpisa lastnikom nalagata plačilo stroškov v zvezi s priključitvijo oziroma obnovo vodovodnega in kanalizacijskega priključka, kar naj bi bilo v neskladju z določbami Zakona o gospodarskih javnih službah (Uradni list RS, št. 32/93 in nasl. – ZGJS).
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Pobudniki ne zatrjujejo, da jim je bilo zaradi izpodbijanih določb odlokov naloženo plačilo kakršnihkoli stroškov. Zgolj lastništvo nepremičnin in hipotetična možnost, da bo tudi v njihovem primeru prišlo do uporabe izpodbijanih določb, ne zadošča za utemeljitev pravnega interesa. Zato je Ustavno sodišče njihovo pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik